User:A kim1383/sandbox

SƏRDARLI MƏDƏT HƏSƏN OĞLU (1912-1988) - Goranboy (keçmiş Qasım İsmayılov) rayonunun Şəfəq kəndində anadan olmuşdur. Orta məktəbi bitirdikdən sonra Gəncə Pedoqoji texnikumuna daxil olmuşdur. 1931-ci ildə texnikumu bitirdikdən sonra orta məktəbdə müəllimlik fəaliyyətinə başlamışdır; dərs hissə müdiri və direktor vəzifələrində işləmişdir (1931-1935). Mədət Sədərdarlı təhsilini davam etdirmək üçün Bakı Dövlət Universitetinin (keçmiş Azərbaycan Dövlət Universiteti) fizika-riyaziyyat fakultəsinə daxil olmuşdur. O, 1940-cı ildə bu fakultədə təhsilini müvəffəqiyyətlə başa vurmuş, həmin ildən kafedra asistenti kimi fəaliyyətə başlamış və sonralar fakültənin dekan müavini vəzifəsinə yüksəlmişdir. 1958-ci ildə Fzizka fakültəsi müstəqil fəaliyyətə başladıqdan sonra dosent Mədət Sərdarlı fakültənin ilk dekanı olmuş, 1963-cü ilə qədər bu vəzifədə işləmişdir. Mədət Sərdarlı 50 ilə yaxın, ömrünün sonuna qədər Bakı Dövlət Universitetində fədakarlıqla çalışmışdır. Sərdarlı gözəl təşkilatçılıq qabiliyyətinə malik bir insan idi. Beləki o, Respublika və Bakı şəhərində fizika fənni üzrə olimpiadaların təşkilatçısı olmuş, onun şəxsi təşəbbüsü ilə Universitetdə fizika fakültəsinin nəzdində “Gənc fiziklər məktəbi” təşkil edilmiş və uzun müddət fəaliyyat göstərmişdir. Pedaqoji və təşkilatçılıq fəaliyyəti ilə yanaşı Mədət Sərdarlı geniş elmi-tədqiqat işləri aparmışdır. Azərbaycan molekulyar fizika məktəbinin yaranmasında geniş fəaliyyət göstərmişdir. Onun “Karbohidrogenlərin özlülüyünün temperatur asılılığı” mövzusunda yazdığı dissertasiya işi geniş praktik əhəmiyyətə malik olmuşdur. Mədət Sərdarlı bir çox elmi, elmi-publisistlik və metodik vəsaitlərin müəllifidir. Bakı Dövlət Universitetindəki uzunillik səmərəli fəaliyyətinə görə Mədət Sərdarlı Azərbaycanın Əməkdar Ali Məktəb İşçisi fəxri adına layiq görülmüşdür.